Sok és egyszerű tárgy Internete, hálózati technológiája
Szathmáry Gyula

“Az LPWA (low power, wide area, azaz kis fogyasztás, nagy területi lefedettség) hálózati kapcsolatok piacának korai szereplői főként saját technológiai megoldásokkal jelentkező cégek. Sensus, Telensa, a LoRa Alliance tagjai és a Sigfox elsősorban azokat a piaci réseket célozzák, ahol eslődleges mindaz amit az LPWA, és annak várható alacsony költségei jelentenek. Mindeközben az engedélyes spektrumokban működő megoldások is túljutottak a szabványosítási folyamaton, élükön az NB-IoT (Narrow Band, azaz keskeny-sávú IoT) keskeny-sávú megoldással. A világ számos mobilszolgáltatója kezdte meg piacai kutatását az LPWA technológiák alkalmazása, bevezetése körül. A Vodafone, és a Deutsche Telekom cégei már az NB-IoT bevezetésének kapujában állnak, és a rendszer elsődleges fejlesztője a Huawei Technologies pedig már több piacon közös NB-IoT teszt-laborokat hozott létre velük. Az NB-IoT  kapcsolati hálózatok létesítése egy a meglévő mobil-hálózat kiegészítését jelenti, így a szolgáltatások induló befektetése meglehetősen alacsony költséget jelent. Viszonylag kevés bázisállomással, meglehetősen nagy területi lefedettséggel elindítható, így pl. egy országos IoT hálózati lefedettség is gyorsan és költséghatékonyan elérhetővé válhat. Ezek mellet nyilván a szolgáltatás költsége is alacsonyan tartható, és a várható bevételek optimalizálása nagy mennyiségű kommunikációs végpont esetén számítandó. Az LPWA hálózatokra ez kivétel nélkül értelmezett, így az IoT-piaci igények, és a szakmai partnerek (IoT ecosystem) számának robbanásszerű növekede mellett várható a technológia fenntartható üzleti sikere.”